ร้านสาขานี้ตั้งอยู่ชั้น 3 โซน B ใกล้ฝั่งอิเซตัน 

นีมาวันอาทิตย์ตอนประมาณ 11:30 น. ในร้านมีลูกค้ายังไม่ถึงครึ่ง พอกินเสร็จประมาณเที่ยงครึ่ง ร้านเต็ม และเริ่มมีลูกค้ามารอหน้าร้านแล้วค่ะ

อาหารที่สั่ง
- ผัดผักกระเฉดไฟแดง 100 บาท ปริมาณน้อย ผักกระเฉดเลือกส่วนยอดและก้านอ่อน แต่ยังไม่อ่อนมากเท่าที่ควร รสชาติกลางๆ ค่อนข้างอ่อน

- ห่อหมกปลาอินทรี 120 บาท (6 กระทงเล็กๆ) รสกลมกล่อม ไม่เผ็ด ไม่คาว 

- ทอดมันกุ้ง 160 บาท (5 ชิ้น) ทอดมาสีสวยกรอบ เนื้อทอดมันรสชาติดี ไม่คาว

- ปลากระพงทอดราดน้ำปลา 420 บาท ปลาขนาดกลาง ทอดสวย กรอบนอกนุ่มใน ปลาสด กินคู่กับน้ำจิ้มซีฟู้ด (ยังไม่อร่อยสุด เพราะเคยกินที่อร่อยและถูกกว่านี้ค่ะ)

- หอยเชลล์ทอดกระเทียม 225 บาท จานนี้อร่อยเกินคาด แม้หอยเชลล์ที่ถูกทอดจะหดเลือตัวเล็ก แต่เนื้อยังคงเหนียวนุ่มอร่อย ปรุงรสได้ดี ที่เกินคาดคือกระเทียมที่ทอดมาต่างจากที่เคยกินร้านอื่น ๆ กรอบแบบมีเนื้อกระเทียมนุ่มๆ ไม่ฉุน ไม่อมน้ำมัน กินง่าย รสอร่อย โดยเฉพาะตอนเพิ่งเอามาเสิร์ฟ ควรรีบกินตอนนั้นจะอร่อยมากค่ะ (ปกตินีไม่กินกระเทียมสด และกระเทียมดอง)

- ข้าวผัดปู 95 บาท ผัดข้าวเม็ดสวย ไม่แฉะหรือแห้งเกินไป เนื้อปูชิ้นเล็กๆ ไม่คาว

- ข้าวเปล่าจานละ 25 บาท

- น้ำวุ้นใบเตย แก้วละ 45 บาท หอมอร่อยไม่หวานมาก

- น้ำเปล่าขวดละ 25 บาท

ราคานี้ต้องบวกค่าบริการอีก 10%

ร้านตกแต่งบรรยากาศดี พนักงานบริการดีพอใช้